DA
C 198/32
Den Europæiske Unions Tidende
16.5.2022
Sagens genstand Søgsmål anlagt i henhold til artikel 263 TEUF med påstand om annullation af Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2019, L 279, s. 98), for så vidt som den vedrører visse udgifter, som Den Italienske Republik har afholdt.
Konklusion 1) Kommissionens gennemførelsesafgørelse (EU) 2019/1835 af 30. oktober 2019 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den pålægger Den Italienske Republik en fast finansiel korrektion på 2 % med hensyn til arealstøtte tildelt i Italien for et beløb på 143 924 279,14 EUR for ansøgningsårene 2015 og 2016, og en fast finansiel korrektion på 10 % for et beløb på 72 704,23 EUR vedrørende stikprøve/betaling nr.
8 for så vidt angår Campoli Monte Taburno kommune i henhold til foranstaltning 322, der indgår i foranstaltningerne til udvikling af landdistrikterne for ansøgningsårene 2014, 2015 og 2016.
2) I øvrigt frifindes Europa-Kommissionen.
3) Den Italienske Republik og Europa-Kommissionen bærer hver deres egne omkostninger.
(1)
EUT C 68 af 2.3.2020.
Rettens dom af 16. marts 2022 — BSEF mod Kommissionen (Sag T-113/20) (1) (Energi – direktiv 2009/125/EF – krav til miljøvenligt design af elektroniske skærme – forordning (EU) 2019/2021 – forbud mod halogenerede flammehæmmere i elektroniske skærmes indkapsling eller fod/stander – kompetence hos retsaktens ophavsmand – åbenbart urigtigt skøn – retssikkerhed – proportionalitet – ligebehandling) (2022/C 198/44) Processprog: engelsk Parter Sagsøger: Bromine Science Environnemental Forum (BSEF) (Bruxelles, Belgien) (ved advokaterne R. Cana, E. Mullier og H. Widemann) Sagsøgt: Europa-Kommissionen (ved B. De Meester og L. Haasbeek, som befuldmægtigede) Sagens genstand Søgsmål støttet på artikel 263 TEUF med påstand om annullation af Kommissionens forordning (EU) 2019/2021 af 1. oktober 2019 om fastlæggelse af krav til miljøvenligt design af elektroniske skærme i henhold til Europa-Parlamentets og Rådets direktiv 2009/125/EF, om ændring af Kommissionens forordning (EF) nr.
1275/2008 og om ophævelse af Kommissionens forordning (EF) nr.
642/2009 (EUT 2019, L 315, s. 241), for så vidt som denne forbyder anvendelsen af halogenerede flammehæmmere i elektroniske skærmes indkapsling eller fod/stander.
Konklusion 1) Europa-Kommissionen frifindes.
2) Bromine Science Environnemental Forum (BSEF) betaler sagsomkostningerne.
(1)
EUT C 129 af 20.4.2020.